

 LĒMUMS

Ādažos, Ādažu novadā

2025. gada 29. maijā **Nr.** **220**

**Par komisijas izveidi atklātam konkursam uz Carnikavas pirmsskolas izglītības iestādes “Riekstiņš” vadītāja amatu**

Pamatojoties uz Pašvaldību likuma 20. panta piekto daļu, Ministru kabineta 2014. gada 19. augusta noteikumiem Nr. 496 “Kārtība un vērtēšanas nosacījumi valsts un pašvaldību izglītības iestāžu (izņemot augstskolas un koledžas) vadītāju un pašvaldību izglītības pārvalžu vadītāju amatu pretendentu atlasei” un Ādažu novada pašvaldības 29.05.2025. nolikuma Nr. 00 “Atklāta konkursa nolikums pašvaldības izglītības iestādes “Carnikavas pirmsskolas izglītības iestādes “Riekstiņš” vadītāja amata pretendentu atlasei” 4. punktu, kā arī domes Finanšu komitejas 21.05.2025. atzinumu, Ādažu novada pašvaldības dome

**NOLEMJ:**

1. Izveidot komisiju atklātam konkursam uz pašvaldības Carnikavas pirmsskolas izglītības iestādes “Riekstiņš” vadītāja amatu (turpmāk – Komisija) šādā sastāvā:
	1. Kerola DĀVIDSONE, Izglītības, kultūras, sporta un sociālās komitejas priekšsēdētāja, deputāte;
	2. Inga REĶE, pašvaldības izpilddirektora vietniece;
	3. Aija KALVĀNE, Centrālās pārvaldes Izglītības un jaunatnes nodaļas vadītāja;
	4. Anita SNIGIREVA, Centrālās pārvaldes Grāmatvedības nodaļas vadītāja;
	5. Laila RAISKUMA, Centrālās pārvaldes Personāla nodaļas vadītāja.
2. Apstiprināt K.Dāvidsoni par Komisijas priekšsēdētāju.
3. Centrālās pārvaldes Personāla nodaļas vecākajai personāla speciālistei Ļubovai PETROVSKAI veikt Komisijas sekretāres pienākumus.
4. Komisijas darbs netiek apmaksāts.
5. Lēmuma izpildes kontroli veikt pašvaldības izpilddirektoram.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU